ผมไปตรวจร่างกายมาเพื่อใช้ในการสมัคเรียน แล้วปรากฏว่า ค่าการทำงานของไตผม มันเกินค่าปกติมาประมาน 0.5 บอกว่าให้กับมาพักผ่อนแล้วก้ดื่มน้ำเยอะๆ อาทิตย์นึงแล้วค่อยไปเจอะเลือดตรวจใหม่ การดื่มน้ำเยอะๆสามารถช่วยได้มั้ยครับ หรือควรทานอาหารอย่างไรครับ ผมกังวลมากเลยครับ
สวัสดีค่ะ ค่าการทำงานของไตดังกล่าวมาน่าจะหมายถึงค่าครีเอทินีน (creatinine) โดยจะขึ้นสูงเมื่อไตทำงานผิดปกติเช่นขาดเลือดมาเลี้ยงชั่วคราวทำให้ไตตายบางส่วน หรือเป็นโรคของไตเองเช่นไตมีถุงน้ำ ไตเสื่อมจากโรคเบาหวาน ความดัน หรือมีอะไรบางอย่างมาอุดกั้นทางระบายออกของไต เช่นต่อมลูกหมากโต ของเสียก็คั่งในไตทำให้ไตวายได้ในกรณีนี้ฟังแล้วเหมือนค่าไตขึ้นแค่เล็กน้อยอาจเกิดจาก ไตขาดน้ำชั่วคราวเช่นไม่สบาย มีการเจ็บป่วยนำมาก่อนหน้านี้ทำให้เสียน้ำออกไปมากเช่นการมีไข้ อาเจียน ถ่ายเหลว ถ้าไม่ได้มีโรคประจำตัวเกี่ยวกับไตหรือหลอดเลือดมาก่อน หลังจากหายไม่สบายแล้ว ให้ดื่มน้ำมากๆ ไตที่ทำงานเสียไปชั่วคราวบางส่วนจะค่อยๆกลับมาเป็นปกติได้เองสามารถรับประทานอาหารได้ทุกอย่างไม่มีข้อห้ามค่ะ แต่ไม่ควรกินอาหารรสจัดเช่นเค็มจัดมากจนเกินไป เพราะจะทำให้ไตทำงานหนักขึ้น และดื่มน้ำวันละประมาณ 1-2 ลิตร สังเกตเรื่องการปัสสาวะถ้าปัสสาวะออกน้อย มีตัวบวม ตาบวม ขาบวม หายใจหอบเหนื่อย อาจเป็นอาการของการน้ำเกินจากไตวายเฉียบพลันควรรีบกลับไปพบแพทย์ค่ะ